POZIŢIA DE VICTIMĂ NU E SEXY 


(ea mai importantă părere pe care o al este 
cea despre tine şi lucrurile cele mai impor- 
tante pe care le spui sunt cele pe care ți le 
spui. 


Există dovezi ştiintifice care atestă că vorbitul cu tine 
însăţi îti poate transforma viaţa. Să ne înțelegem, vorbitul fru- 
mos, că, dacă te înjuri mai tare decât o fac oamenii în trafic când 
încurci circulaţia, atunci mai bine rămâi tăcută în faţa ta, până ce 
înveţi limbajul fermecat care are puterea să-ţi transforme 
imaginea de sine negativă. 


Vorbeşti frumos cu tine, arăţi bine. 
Vorbeşti urât cu tine, n-arăţi bine. 
Atât de miraculoasă este terapia aprecierii de sine. 


Multe văicăreli auzim de la părinţii, prietenii, vecinii şi 
iubiții noştri şi asta ne face şi pe noi să începem să vedem lumea 
în alb şi negru. Când lumea e colorată, e ca un rogvaiv care 
străluceşte pe cer. 


Mesajele gri pe care le auzi zilnic te fac să mergi cu 
capul plecat pe străzile vieţii fără să te bucuri de curcubeul care 
şade deasupra capului tău. Inţelegi ce periculoasă e lumea gri? 


Cum foloseşti verbul “a fi? “Eu sunt minunată şi merit 
tot ce-i mai bun de la viaţă” sau eu sunt o biată fată care încă n-a 
realizat nimic în viață”? 

Convingerea profundă că 'nu sunt suficient de bună, de 


deşteaptă, de frumoasă, de înaltă, de slabă este sursa suferin- 
telor tale care par să nu se mai sfârşească. 


Ştiai că poţi oricând să transformi memoria suferinţei în 
memoria bucuriei? 


Şi ai nevoie doar de tine pentru a ieşi definitiv din poziţia 
de victimă, care te îndepărtează de reuşite şi împlinire. 


Dacă nu-ți place cine eşti şi unde eşti, nu-ti 
ace griji, pentru că nu ești ob igat să rămâi 
cum eşti şi nici unde eşti. Pohi evolua, le poti 
schimba. P oti fi mai mult decât ceea ce eşti. 

ig Liglar 


Povestea reală de mare impact! 


“Apropo de revoluția mea interioară... până n-am ajuns 
într-un cabinet psihologic, nu am realizat că nimic şi nimeni nu ne 
ajută să trecem peste problemele proprii decât noi însene. Am fost 
într-o clinică cu gândul să fac psihoterapie pentru probleme care 
țineau de tulburări alimentare... plus altele adunate. Eram în sala 
de aşteptare când se anunţă o doamnă împănată bine (credeam 
că se strigă numele pacientului şi am ridicat din umeri, dar se pare 
că normele de conduită în astfel de cabinete interzic rostirea 
numelui pacientului, psihoterapeutul spunându-şi numele). Am 
avut un şoc! Păi, cum, eu, om cu kile în plus, om care a ales un 
program pentru tulburări de nutriţie, mă duc la o persoană dublă 
cât mine? 


Ştiţi ce mi-a zis: care e problema că eşti grasă? Eram 
şocată! Adică, eu vin şi-ţi spun că nu-mi place asta, că mă urăsc 

din acest motiv, că nu mai socializez din cauza asta şi tu-mi spui 
“care-i problema”? 


Tot ce am făcut în acea şedinţă a fost să bocesc mult, în 
timp ce discutam cu psihoterapeuta. Nu m-a lămurit prea tare ce-i 
cu mine, mi-a spus cam ce am citit şi aici pe blog, că nu eu sunt de 
vină că am părinţii pe care-i am şi că lumea e rea. Mda... relevaţia 
momentului. 


A trebuit să plătesc să mi se zică asta. Avantajul acestei 
şedinţe? M-am descărcat, că eram efectiv un car de nervi în pe- 
rioada aia. A doua oară, nu m-am mai dus. Îmi recomandase nu 
ştiu câte şedinţe la început ca să rezolv problemele mele de rela- 
ționare şi abia după să intru în program. Ba că trebuia să merg 
lunar şi la psihiatru. 


Ce vreau să spun este că totul ţine de noi, de cum ne 
gestionam propriile trăiri şi cum ne exteriorizăm. Câteodată, este 
suficient să ne spunem oful, poate chiar la un pahar de tărie, să 
plângem tare şi să ne 'răcorim ca să trecem mai departe. ” 


“Totul stă în noi, zice tânara noastră. Dar tu chiar crezi 
ce zice? 


Eu n-am crezut-o pe cuvânt de pacient. Mă îndoiesc de 
faptul că a înţeles de ce părinţii n-au ajutat-o să relaţioneze bine 
cu ea însăşi şi nici nu dă semne de asumare a responsabilității 
vindecării sale. 


Păi dacă totul ţine de noi, aşa cum zice fata noastră, de 
ce căutăm ţapul ispăşitor în terapeut şi părinţi? Nu este oare 
terapeutul tot un membru al familiei cu care încerci să-ţi rezolvi 
conflictele nerezolvate? 


Nu sunt deşteaptă, doar fac un raţionament de bun-simţ 
şi văd unde doare în exprimarea unei probleme. Asta-i talentul 
meu, să pescuiesc de la clienţi complexe nerezolvate. 

“Nu m-a ajutat cu nimic acest terapeut plin de grăsime şi 
prejudecăţi. Pe mine cine mă ajută că sunt rănită?" Eu numai asta 
aud! “Cineva trebuie să oprească sângerarea mea!" 


Eu simt durerea pacientei, dar nu pot ignora prejudecă- 
tile, resentimentele şi furia pe care le proiectează pe cei care 
încearcă s-o facă bine. Fiecare cum ştie şi cu mijloacele posibile. 


Cu prejudecățile şi judecăţile de valoare, nu faci terapie. 
Ele se topesc dacă revii şi-a doua oară, şi-a treia oară la omul 
care încearcă să te facă bine ca să vezi lumea cu ochi limpezi. 


Nimeni nu face magie pentru tine! Nu există terapie care 
să funcţioneze dacă acel client nu-şi asumă responsabilitatea 
vindecării şi-a transformării. E simplu. Dai cu prejudecățile, rău- 
tăţile, frustrările şi resentimentele de toţi pereţii dacă vrei să te 
faci bine! 


Nimeni nu e vinovat pentru ce tu înţelegi. Fiecare înţe- 
lege lumea cu ce are în cap. Cu cine te lupti, de fapt? Cu limitele 
personale, cu frustrările şi neajunsurile tale! 


Adevărul doare şi cea mai bună armă este atacul. Şi un 
copil mic o ştie. De fapt, copilul nefericit şi frustrat din tine este 
cel care proiectează veninul pe cei care îţi întind o mână de 
ajutor. “Din cauza voastră eu am 10 kg în plus, sunt fără serviciu 
şi n-am o relaţie. ” 


Să-ţi aduc aminte care este titlul acestui capitol ca să nu 
mai uiţi niciodată care-i misiunea ta? 


Poziţia de victimă nu e sexy! 


Putem să râdem pe seama noastră sau putem să ne ins- 
pirăm una pe alta să schimbăm ceva în atitudinea şi mentalitatea 

noastră dacă vrem să facem casă cu un bărbat bun şi grozav, 
altfel vom ajunge ca-n povestea prietenelor disperate: 


“Ce ti-a spus ghicitoarea? Că o să mă mărit cu un milio- 
nar. 

Dar ţie ce ţi-a spus? Că o să întâlnesc vara asta bărbatul 
vieții mele. 

ŞI ştii ce mi-a zis Andreea Papp? 

Ce?, întreabă cealaltă prietenă. 

Cu mentalitatea asta de carton, o să-ți ratezi talentele, pe 
lângă faptul că o să rămâi singură toată viața, sau, cel mult, ală- 
turi de-un bărbat la fel de falit ca şi tine. ” 


Adevărul doare al naibii de tare, dar, până nu stai față în 
faţă cu limitele tale, n-ai nicio şansă să schimbi sau să atragi 
ceva bun în viaţa ta. 
$ Schimbă-ţi starea de spirit şi accesează comoara cu resurse 
nelimitate pe care Dumnezeu a ascuns-o în tine. 
© Fă-ţi timp să te cunoşti, deoarece persoana care se cunoaşte 
se place şi reuşeşte tot ce-şi propune. 


Nimeni nu se aşază lângă cineva care îşi plânge singură 
de milă. Fără să devii un om care se apreciază, se stimează şi se 
admiră, nu vei cuceri privirea şi inima niciunul bărbat şi viaţa ta 
şi mâine va fi la fel. Suferinţa nu se împarte cu nimeni, e doar a 
ta şi asta o exprimentezi pe pielea ta, în viaţa ta. Doar bucuria, 
ascensiunea, câştigul material se împart cu toţi cei din preajmă. 


În schimb, suferinţa e doar a ta. 


Când te uiţi în lume, vezi oameni fericiţi sau oameni 
nefericiti? Te întreb, fiindcă în oameni şi în lume vezi ceea ce 
eşti! 


Şi, dacă vrei să devii o femeie iubită, respectată, admi- 
rată, trebuie să te schimbi ACUM! 

$ Asumă-ţi responsabilitatea pentru cine eşti, ce gândeşti, ce 
simţi şi ce faci! 

& Fă asta acum! Apucă-te chiar acum şi începe ceva ce ai tot 
amânat! 

& Devino persoana pe care o admiri cel mai mult! 

$ Fă sală în fiecare zi timp de-o lună! 

& Începe o cură de slăbit chiar acum, nu de luni! 

$ Lasă cartea din mâini şi ieși pe stradă ca să faci un compli- 
ment unui bărbat! 


Aşa se trăieşte viaţa, în momentul “aici şi acum”. Este 
singurul care valorează ceva! 


Nu mai amâna nimic din ce ţi-ai propus să faci dacă vrei 
să te vindeci de poziţia de victimă. Ai auzit ce ţi-am spus? Fă 
ceva chiar ACUM! Lasă cartea din mână şi FĂ CEVA! 


Eu nu cred că există întâmplări fericite, oameni predesti- 
nati, suflete mai evoluate, aleşi, preferaţi. Toţi avem aceleaşi 
şanse. Doar că nu toţi ne trezim dimineaţa pentru a ne crea şan- 
se la fericire, iubire şi frumuseţe, bani şi sănătate. 


Ce ţi-ai propus să faci anul trecut şi ce ai făcut, de fapt? 
Confruntă-te ACUM! 


Scoate-ţi jurnalul la lumină şi fii sinceră cu tine. Cât de 
mult te-ai minţit şi anul ăsta? 


Încă mai crezi în Feţi-Frumoşi? În zâne bune? Nu-ţi dai 
seama că eşti singurul om care se poate ajuta cu adevărat? Faptul 
că amâni cele mai importante aspecte din viaţa ta te sărăceşte de 
încrederea în sine, de curaj, de putere interioară şi frumuseţe 
exterioară. 


De asta nu ai pe nimeni pe banca de rezervă! Pentru că 
sindromul victimei nu-i sexy! 

Nu atragi pe nimeni cu energia ta slăbită. De asta eşti 
singură în fiecare weekend. 


Am observat un fenomen universal. Aproape toate feme- 
ile care nu au un iubit, o relaţie împlinită, o iubire profundă şi 
matură, încredere în sine crescută, o viaţă decentă suferă într-o 
măsură consistentă de lipsă de acţiune! Au o stare pasivă şi 
depresivă. Aşteaptă să se întâmple ceva miraculos, unic, special, 
fantastic. Aşa ceva nu există. 


Lucrurile bune se întâmplă oamenilor buni! Care acţio- 
nează, care spun “da” sau “nu”. Pentru că îi interesează să facă 
un pas în faţă, să-şi trăiască zilele, să guste din viaţă ACUM! 


Cine aşteaptă, spune încă nu, nu ştiu, poate, da, 
dar” şi toate astea înseamnă: fug de responsabilitate pentru că 
n-am deloc încredere în mine şi alegerile mă sperie. Mai bine 
aştept”. 


Atitudinea pasivă și depresivă nu e sexy! 


Aceste femei, lipsite de ceea ce-şi doresc, ajung să-şi 
administreze singure critici şi judecaţi aspre, care nu fac altceva 
decât să alunge pe oricine din jurul acestei făpturi chinuite şi 
depresive. 


Credinţele au o putere incredibilă, magică, transformă 
gândul în materie, prin proiecţie. Şi dacă nu crezi în tine şi ai o 
atitudine negativă de genul, “nu pot, “nu cred, “nu merit, nu 
reuşesc”, creierul tău te ascultă şi ia de bună această informaţie 
negativă care îţi va produce multă suferinţă. 


In fiecare zi, afirmăm ceva şi, fie că suntem conştiente 
sau nu, însăşi viaţa ta este o afirmare a felului în care percepi 


realitatea. Atitudinea îţi face viaţa. 

Stilul tău de viaţă îţi poate livra fericire sau nefericire 


Fiecare zi a vieţii tale va continua să fie la fel până ce nu 
vei decide că a sosit timpul să faci o schimbare în viaţa ta, înce- 
pând cu tine. Eşti unica persoană care are puterea să transforme 
tristeţea şi dezamăgirea în entuziasm şi bucurie. Tu eşti vrăji- 
toarea! 


Dacă ştii atât de bine cum funcţionează mintea ta con- 
ştientă şi subconştientă, dacă ştii totul despre fiinţa umană pen- 
tru că ai citit atâtea cărţi de dezvoltare personală şi ai participat 
la o grămadă de conferinţe şi workshop-uri psiho-motivaţional- 
spirituale, cum se face că viaţa ta arată la fel? 


Îţi spun eu ce se întâmplă, eşti chiar şi în acest moment 
cocoţată în vârf de pat şi te aştepţi ca informaţia asimilată să se 
tranforme într-un miracol. Tot ce ai citit tu, fără să fie pus în 
practică, n-are nicio valoare. 


© Stând în pat, nu vei afla cine eşti cu adevărat. 

& În faţa unui televizor, nu vei afla cine eşti cu adevărat. 

4 În spatele unui birou, vei rămâne aceeaşi figură pe care o 
cunoşti atât de bine. 

$ La școală, rişti să pierzi şi putinul pe care-l ştiai despre tine. 


Dacă o săptămână îţi faci temele şi-a doua ţi-e lene să te 
pui în mişcare pentru visurile tale, să ştii că nu o să-ţi plâng de 
milă şi nici n-o să mă rog de tine să te apuci de treabă. 


Te înşeli singură dacă ai impresia că unui Prinţ pe cal alb 
i se va face milă de tine şi te va cere în căsătorie. Aşa ceva nici în 
basme nu se mai întâmplă. Acum prinţesele luptă cot la cot cu 
prinții pentru putere şi independență. 


Viaţa e aspră cu cei care nu fac nimic ca să-şi realizeze 
misiunea. Nu primeşti cadouri de la viaţă dacă nu ştii ce vrei sau 
dacă faci parte din categoria: trage tu, că beneficiez eu de pe 

urma ta. Niciodată nu vei fi părtaşă la frumuseţea şi bogăţia vieţii 
dacă aştepţi să ţi se întâmple lucruri “pentru că meriţi. Cine 
consideră că merită cu adevărat, munceşte pentru iubire, sănă- 
tate, bani, fericire. 


Nu există neşansă, există doar oameni care nu ştiu ce 
vor, care nu se ţin de treabă şi care dorm o viaţă, paralizaţi la 
umbra luptătorilor, pe care mai târziu îi acuză că nu-i iubesc 
îndeajuns de mult ca să renunţe la viaţa lor să-i salveze pe ei. 


Notează-ţi undeva, la mare vedere, ce ţi-am zis mai sus, 
suferinţa nu se împarte la doi. 


Şi dacă încă există în tine îndoiala că ai nevoie de nişte 
resurse care îţi lipsesc, îţi voi spune că toţi avem acelaşi creier, 
cu două emisfere şi douăzeci şi opt de miliarde de neuroni. 


“Nimic nu este bun ori rău, doar gândul îl face aşa , zicea 
Shakespeare. Abilitatea de-a vedea oamenii şi viaţa prin lentile 
roz se învaţă prin practica de zi cu zi. Având o viaţă roz! 


(când eşti responsabil, eat că nu doar 
stălcal acolo întins pe şine când a trecut tre- 
nul. şti nemernicul care s-a aşezat în ace 


loc. (P i exisłentială — vin 


alom 


Iti dai seama ce ne spune omul ăsta? Că trebuie să 
renunţi la 95% dintre porcăriile care îţi guvernează viaţa! Care 
sunt porcăriile pe care ţi le repeti în fiecare dimineaţă? 


Intocmeşte lista văicărelilor tale care te îndepărtează de 
succes şi împlinire. Acum! 

“EU, INOCENTĂ; REALITATEA DE AFARĂ, VINOVATĂ.” 
Încă ai încredere în porcăria asta? 


De asta viaţa ta este un COŞMAR! Pentru că eşti o VIC- 
TIMĂ! 


Singura VINOVATĂ pentru faptul că toate merg prost în 
viaţa ta eşti TU! 


Veşti proaste pentru cei care fug de responsabilitate. 
Cine depinde, nu conduce. 


Autoritatea te va conduce acolo unde îşi doreşte, nu 
unde vrei să ajungi. Totul ţine de-o simplă alegere. Vrei să fii 
autoarea vieţii tale? Sau servitoarea celor care comandă în viaţa 
ta? 

Indrăznește să fii tu într-o lume care îţi spune cine şi 
cum să fii! 


Din punctul meu de vedere, există o altă sursă de su- 
ferinţă în viaţa oamenilor, şi-anume comparaţia între un om şi 
altul, o situaţie şi alta, o alegere şi alta. 


& Oare îmi mergea mai bine dacă îl luam de soţ pe Ion? 
$ Pantofi roşii îmi stăteau mai bine, ce-o fi fost în capul meu? 


Ţi-e cunoscută comparaţia care se găseşte în faţa fie- 
cărei alegeri din viaţa ta, măruntă sau măreaţă? 


$ Meniul vegetarian, în schimbul fripturii la grătar, m-ar fi ajutat 
să nu fiu atât de obosită şi lipsită de inspiraţie acum. 

$ Seminarul cu aplicaţii practice m-ar fi ajutat mai mult decât 
conferinţa cu detalii tehnice şi academice. 


Aşa-i. Unele lucruri sunt mai bune decât altele. Dar gri- 
jile cu privire la alegerile tale sunt exagerate. Cum poţi să te 
bucuri de pantofii roşii, de lon şi de mâncare, dacă tu te gândeşti 
la ce ai lăsat pe raft? 


Este imposibil să fii fericită dacă nu alegi să faci un lucru 
şi să te bucuri pe deplin de el. Imposibilitatea de-a lua o decizie 
îţi paralizează mintea şi corpul. “Nu ştiu ce să fac.” 


Dacă tu nu ştii ce să faci ca să-ţi fie bine în viaţă, nu vei 
avea niciodată rezultatele aşteptate. Nu vei obţine ceea ce-ţi 
doreşti dacă nu investeşti în tine printr-o decizie fermă: “pantofii 
roşii îmi vin de minune”. “Ion este singurul bărbat care mă face 
fericită în acest moment al existenţei mele." 


Nu te maltrata singură cu regrete inutile, “dacă alegeam 
o altă cale, poate îmi mergea mai bine”. Ai ales deja. Eşti pe 
drum, are sens să-ţi trăieşti viaţa privind în oglindă retrovizoare? 

Ai luat cea mai bună decizie pe care o puteai lua. Acum bucură- 
te de ea. Şi doar când nu te mai satisface, alege o nouă cale care 
oglindeşte cine eşti în acel moment, înţelegi? 


leşi din închisoarea minţii. Uşa e deschisă larg. Trebuie 
doar să ieşi pe uşă ca să devii din nou liberă, aşa cum erai odată, 
când ai călcat pentru prima oară pământul...poate ai făcut-o la 
opt luni, poate la un an şi două luni. Tu ai venit perfectă în 
această lume care, în timp, a ajuns să spună lucruri false despre 
tine şi ceea ce te-ai născut să devii. 


Nu-i nicio problemă. Poţi oricând să te întorci acolo unde 
ai fost deja. La natura ta divină şi îţi pot demonstra asta printr-un 
exerciţiu transformator. Eşti pregătită, frumoasa mea? 


Conectează-te la sinele tău adevărat (practică) 

Ştiai că ai aşa ceva în configuraţia ta divină? 

Se numeşte inconştient şi este resursa ta numărul unu. 
Măi, măi... © 


lată o modalitate de iniţiere a unui dialog cu inconştien- 
tul tău (partea nevăzută de 95%): 


Aşează-te în locul tău preferat din casă, relaxează-te în- 
tr-o poziţie confortabilă. Închide ochii pentru o relaxare mai pro- 
fundă. Fii fericită! Peste câteva momente, ţi se va întâmpla ceva 
neobişnuit şi pozitiv. Vei vorbi cu inconştientul tău. 


Salută-l aşa cum o faci cu iubitul, prietena ta: “Cu drag te 
salut, dragă inconștient!” 


“Mă bucur să ştiu că, datorită ţie, am acces la resursele 
mele nelimitate." 

“Inconştient, vrei să dialoghezi cu mine la nivel con- 
ştient, ca să ajung la Sinele meu divin?" 


Aşteaptă liniştită răspunsul, fiind atentă la orice senzaţie 
vizuală, auditivă, kinestezică, deşi ar putea fi chiar şi una foarte 
vagă. 


Apoi, continuă dialogul interior: “inconştient, mulţumesc 
că ai acceptat să-mi răspunzi sub forma (repetă senzaţia 
receptată de trupul tău), ca apoi să-ţi exprimi recunoştinţa pentru 
puterea de a-ţi folosi resursele interioare." 


“Inconştient, te rog să-mi livrezi resursele de care am 
nevoie (curaj, încredere, iubire). 

Spune-mi dacă accepţi să-mi pui la dispoziţie o concen- 
trare intensă, o puternică aptitudine de a convinge şi o mare 
siguranţă (iată cele trei resurse cerute) pentru interviul de pro- 
movare (obiectivul, evenimentul este precizat) pe care-l voi avea 
pe 15 iunie (data) la Bucureşti (locul), începând cu ora 14 (inter- 
valul orar). 


Respiră adânc şi închide ochii în timp ce-ţi canalizezi 
conştiinţa spre inimă şi continuă să răspunzi profund şi egal. 
Continuă să-ţi focalizezi respiraţia şi conştiinţa în zona inimii şi 
începe să-ţi aduci în memorie o perioadă în care ai avut succes, 
în care te-ai simţit mare şi tare, iubită, apreciată, aplaudată, cur- 
tată. Adu-o în prezent şi adu-ţi aminte ce sentimente te-au încer- 
cat în momentul succesului. De căldură? Te treceau fiori reci? 
Zâmbeai? Săreai de fericire? Linişte? Echilibru? 


Acum, memorează acest sentiment de succes, cu cât mai 
multe detalii, şi foloseşte-l ori de câte ori ai nevoie şi vei dori să 
intri în contact cu Sinele tău divin, de succes, cum vrei să-i zici. 


Foloseşte-te de următoarea sugestie “acum sunt deschisă 
la toate experienţele şi informaţiile de care am nevoie pentru a 
dobândi succes şi prosperitate, fericire şi iubire”. 

“Mă bucur să ştiu că, datorită ţie, parte remarcabilă din 
mine, mă îndrept spre succes şi fericire. ” 


Continuă să respiri pe măsură ce primeşti răspunsuri, 
cuvinte, senzaţii, imagini... © 


Când vrei să revii la starea de conştienţă, ia-ţi la reve- 
dere şi mulțţumeşte-i pentru resursele de putere, fericire, încre- 
dere şi curaj pe care le-ai activat astăzi. 


Te felicit pentru progresul tău! 


Tocmai ai făcut un mare pas înainte. Ai deschis poarta 
care îţi permite să comunici cu cea mai puternică parte din tine, 
aliatul tău dintotdeuna, inconştientul. Acum ai acces la “rezerva” 
ta de resurse. 


Nu vei mai fi niciodată singură, aşa cum este bietul con- 
ştient, închis în el însuși, în limitele sale, depăşit de tot ceea ce 
nu poate să înţeleagă, nici să stăpânească: emoţii negative, tris- 
teţe, depresie şi aşa mai departe. 


Vorbitul frumos cu tine este cea mai bună strategie ca 
să te scapi de poziţia de victimă care-i încărcată cu plângeri, ru- 
şine şi sentimente de vinovăţie. 


Foloseşte un nou limbaj de putere, frumuseţe şi încrede- 
re. Limbajul tău să conţină cuvinte alese cu care să-ţi descrii felul 
de-a fi, în lume şi intimitate. 


Eşti la fel de bună ca modelele care te inspiră, doar că n- 
ai ştiut de puterea magică a cuvintelor, dar acum nimic nu te mai 
opreşte să ai şi tu ce au modelele tale de inspiraţie. 


Curaj, frumuseţe, încredere, credinţa că pot realiza tot 
ce-şi propun în viaţa personală şi profesională. 

Ştii povestea rabinului hasidic Susya? 

“Când voi ajunge în ceruri, nu voi fi întrebat: 'De ce n-ai 
fost Moise?. 

Voi fi întrebat: De ce n-ai fost Susya?’.” 


De ce nu ai devenit cea mai bună variantă a ta? 


Povestea, precum exerciţiul de mai sus, la fel ca şi cele 
pe care le-ai parcurs deja, au menirea să trezească în tine cea 
mai bună variantă a ta! 


Aşa cum ţi-am spus deja, nu ajunge să citeşti textul ca 
să-ţi transformi viaţa şi imaginea de sine, e nevoie de timp şi 
răbdare ca să vezi miracolele practicii. 


Pune-te la treabă, creează-ţi formulele tale de putere şi 
hidratează-te cu ele. Aşează-le sub paharul cu apă, lipeşte-le pe 
oglinzile din casă, fă-ţi singură ziua şi viaţa frumoasă. 


Nu aştepta ca miracolele să vină de-afară... 

Inainte de-a ieşi din casă, lipeşte-ţi pe uşă un mesaj plin 
de putere și credinţă: “aceasta este una dintre cele mai bune zile 
din viața mea.” 

Aşa-i că vei păși pe stradă cu capul sus, spatele drept şi 
cu un curcubeu deasupra privirii ridicate şi încrezătoare în oa- 


meni şi viață? 


În viaţă, vei primi mult BINE dacă îţi produci BINELE cu 
mâna ta, începând cu felul în care te priveşti şi-ţi vorbeşti. 


Cred în MIRACOL. Când omul şi-l face cu mâna sa. O 


Fă în așa fel încât din vocea şi ochii tăi să radieze 
lumina, strălucirea şi iubirea. 

Crede ceea ce-ţi spun, DOAR TU AI PUTEREA SĂ-ŢI 
TRANSFORMI VIAȚA, dacă nu-ţi place cine ești şi unde eşti acum. 


Evoluează! leşi din povestea “biata de mine” şi păşeşte în 
povestea “eu sunt tot ce-i mai bun şi luminos în lume”. 


Mama şi tatăl pământesc te-au învăţat cum să trăieşti, 
nu cum să visezi la un destin fabulos. 


Mama şi tatăl ceresc au puterea să te înveţe cum să iu- 
beşti lumea, începând cu tine. 


Conectează-te la părinţii astrali dacă vrei să scapi de 
mesajele gri care aleargă după tine. 


Mama și tatăl tău pământesc au făcut ce-au ştiut mai 
bine, ti-au dat şi ei ceea ce au primit de la bunicii tăi. Din iubire, 
au făcut totul pentru tine, chiar dacă tu ai primit altceva...asta nu 
înseamnă că acestea sunt singurele daruri pe care le primeşti în 
viaţă. 


Dă-le înapoi părinţilor tăi cadouri preţioase, cutii frumos 
colorate şi ambalate care conţin SUCCESELE tale de femeie ÎMPLI- 
NITĂ şi FERICITĂ. 


Te aşteaptă multe SURPRIZE, dar trebuie să fii pregătită, 
să ai privirea plină de lumină şi iubire. 


In prezenţa judecății şi-a criticii, niciun miracol nu ţi se 
arată, nicio veste bună nu vei pimi de la îngerul tău păzitor, doar 
suferinţă. 


Judecata este duşmanul tău. Dacă vrei să-ţi transformi 
viaţa, să devii o femeie curajoasă, o femeie care trăiește cel mai 


frumos VIS al vieţii, ÎNDRĂZNEŞTE să devii STILUL TĂU de femeie! 

Ştii ce înseamnă asta? Că trebuie să te eliberezi de visu- 
rile domestice cu care ti-au spălat creierii mama și bunica ta. 


Etapa pedeapsă-rasplată s-a încheiat. Eşti liberă să alegi 
fără să priveşti în urmă. Tot ceea ce alegi din toată inima este 
CURAJ, este dar de la Univers. 


Când alegi cu teama în sân, atunci alegi ca să nu fii 
pedepsită de părinţi, iubită şi de alţi membri ai familiei şi socie- 
tăţii pe care nu vrei să-i dezamăgeşti. 


Tu eşti la mila capriciilor lor şi îţi trăieşti viaţa consul- 
tându-i pe ei, oamenii care nu ştiu CINE EŞTI. Cât de păcătoasă 
este această cale nu cred că trebuie să mă întrebi. Testeaz-o pe 
propria piele şi vei vedea unde duce... 


Eu m-am născut ca să STRĂLUCESC în inima mea, în ochii 
mei, în viața mea. 


Asta este calea pe care mi-am ales-o. Şi e simplu s-o gă- 
seşti, calea are o inimă care bate, restul căilor sunt cu indica- 
toare, 'eşec-succes”, 'corect-greşit, împlinire-suferință” şi multe 
altele. 


Eu am dărâmat indicatoarele de drum, deoarece m-au 
purtat destul pe-un drum greşit. Nu mai sunt o fetiţă. Sunt o 
femeie care ştie ce vrea şi care n-are nevoie de indicaţiile celor 
care văd “REALITATEA” prin propriile lentile. Cum să-mi pun eu 
viaţa în mâinile oamenilor care nu se cunosc nici măcar pe sine? 


Cât de nebună să fiu s-o iau pe acolo pe unde a luat-o 
întreaga mea familie? Pe drumul suferinţei am fost, acum e tim- 
pul să păşesc pe drumul bucuriei. 


Vrei să vii cu mine ca să dai şi tu peste calea ta? 

Va fi cea mai bună alegere pe care ai făcut-o în viaţă. Eu 
cred necondiţionat în calea personală, pentru că ştiu că numai eu 
deţin adevărul şi realitatea mea şi, aşa cum le văd eu, nu le vede 
nimeni altcineva. 


Fugi departe de oamenii care se bat cu pumnii în piept şi 
spun “asta-i realitatea”. Habar n-au despre ce vorbesc. Cred că 
pot cuprinde cu mediocritatea lor lumea întreagă în braţe, când 
nici pe ei nu se pot cuprinde cu acceptare şi iubire necondiţio- 
nată. 


Realitatea ta nu este realitatea mea. Doar ceea ce-i în 
inima ta este realitatea ta. Nici măcar mintea nu deţine adevărul. 
Mintea ţi-a fost programată de la naştere. Ai fost învățată ce să-ţi 
placă, ce să spui, ce să alegi în viaţă şi de-abia acum, când te-ai 
oprit să stai de vorbă cu tine, ai descoperit că nimic din ce-i în 
mintea ta nu-ţi aparţine. Sunt doar minciuni care n-au nicio legă- 
tură cu CINE EŞTI. 


Atât de mult ai mers pe un drum greşit... ÎNTOARCE-TE! 


Vocile pe care le auzi ca, de exemplu, “nu eşti destul de 
bună, de frumoasă, de înaltă, de deşteaptă, de talentată” nu sunt 
ale tale. Ţi-au fost administrate odată cu laptele pe care l-ai 
servit în biberon. 


ladul e aici, pe Pământ, nu în ceruri. Raiul ţi-a fost răpit 
încă de la naştere. Ai intrat în căminul unor oameni care şi ei au 
fost hrăniţi cu lapte toxic care a îndepărtat adevărul din inimile 
lor. 


Mama şi tatăl tău au fost şi ei programaţi să simtă frica, 


neputinţa, sărăcia, mediocritatea, suferinţa, violența. Te miri că 
eşti dominată de gânduri şi emoţii întunecate? 

Iadul este o stare mentală, iar societatea nici că are milă 
de noi. In continuare şi prin fiecare mijloc de informare, suntem 
hrăniţi cu teamă, boală şi suferinţă. 


Numai un om disperat poate CONSUMA. Cine crezi că are 
nevoie de oameni fericiţi, sănătoși şi împliniţi? 


Oamenii fericiţi nu cumpără nimic. Şi, dacă nu mă crezi, 
fă un exerciţiu imaginativ şi adu-ţi aminte de perioada în care 
erai îndrăgostită şi iubeai profund. Ţi-ai cumpărat poşete, televi- 
zoare, maşini ori ţi-ai umplut frigiderul cu mâncare şi sertarele cu 
medicamente? Nicidecum, iubirea nu doare. Iubirea ţine de foa- 
me. Iubirea îţi ajunge ca să fii fericită. 


Ai văzut ce memorie bună ai? O Nu se caută oameni 
fericiţi pe străzi. Doar deprimaţii şi bolnavii sunt băgaţi în seamă 
de agenţiile de publicitate şi consum. 


Ca să devii CINE EŞTI, ca să fii fericită cu CINE EŞTI, tre- 
buie să te cunoşti BINE. 


Nu de alta, dar, altfel, pici iarăşi pe mâna celor care de- 
abia aşteaptă să-ţi mai instaleze un program DOMESTIC în subcon- 
ştient. 


Alege-te pe tine cât de mult poţi până să ajungi să alegi 
o mare iubire sau să-ţi iei un mare angajament faţă de lume. 


Nu te grăbi, asta-i greşeala amatorilor, “vreau acum ceea 
ce merit, vreau acum o casă şi-un iubit, şi nimic nu le este dat 
sufletelor care vor să fenteze calea cunoaşterii de Sine. 


Răbdare, răbdare, răbdare cu tine! 


Tu eşti înţeleaptă, tu ştii că vindecarea şi transformarea 
se produc încet, anotimp cu anotimp. Aşteaptă să descoperi har- 

ta inimii tale şi de-abia apoi alege ce-ţi face inima să sară din 
piept. 


Va veni vremea când viaţa te va întreba: “Ce-ai făcut cu 
tine însăţi ? 


Ce vei răspunde? Că ai aşteptat bărbatul potrivit? Că ai 
muncit opt ore pe zi? 


Atât ai realizat? Viaţa a pus atâtea talente în tine şi ţi-a 
dat atâtea şanse să le exprimi, iar tu n-ai făcut altceva decât să 
speli nişte vase, visând la bărbatul potrivit. 


Nu lăsa viaţa netrăită în tine dacă nu vrei să-ţi ratezi 
destinul de femeie! 


Am descoperit că a fi viu este cea mai mare frică a oa- 
menilor. Nu moartea. Riscul de-a fi vii şi de-a exprima cu ade- 
vărat cine suntem, asta-i cea mai mare frică a oamenilor. “A fi tu 
însăţi chiar este un act de CURAJ”, aşa cum spunea cineva mai 
deştept decât mine. 


Şi-o întrebare excelentă pentru tine este următoarea: 

Care este relaţia cu potenţialul tău? 

Mă gândesc că nu ţi-e străină noţiune de potenţial 
nelimitat. Ai mai auzit-o până acum, dar poate nimeni nu te-a 
întrebat ce relaţie ai cu potenţialul tău. Acum e vremea acestei 
întrebări. 


Ce faci cu ceea ce Dumnezeu a pus în tine? 


Marea majoritate a femeilor, aflate în faţa acestei între- 
bări, răspund că încă n-au ajuns la izvoarele potenţialui personal 

ŞI, din cauza incapacității de realizare a potenţialului, dezvoltă 
sentimente de ruşine şi vinovăţie. Destul de logic, aşa-i? 


“Dacă nu fac nimic, dacă nu mi-am descoperit vocaţia, 
dacă nu ştiu care-i talentul meu, mi-e ruşine cu mine şi mă simt 
vinovată că-mi ratez destinul de femeie.” 


Ei bine, te-ai gândit vreodată să te întrebi pe tine ce-ţi 
place cel mai mult să faci în viaţă? 


Să nu-mi spui că cel mai mult îţi doreşti să întâlneşti 
bărbatul potrivit şi să te căsătoreşti. 


Spune-mi că ştii că ai un potenţial nelimitat şi eşti pe 
cale de a-l actualiza. Spune-mi că te-ai gândit să trezeşti la viaţă 
“cea mai bună variantă a ta”! 


Pentru că “există cineva în tine care este mai adânc decât 
tine însăti” (Sf. Augustin). 


Fă lucruri de care să fii mândră, bucuroasă, demnă. Nu 
te mai amâna. Realizează-te frumos şi vei vedea că fiecare zi a 
vieţii tale va avea un sens aşa cum mie mi s-a întâmplat când am 
descoperit că experienţele traumatizante îmi pot sluji proiectul 
STILUL TĂU pentru a dărui femeilor lecţii de viaţă reale care le pot 
vindeca inimile rănite. 


Viaţa mea a căpătat un sens în momentul în care am 
început să scriu pe www.stilultau.com/blog. Atunci am simţit că 
naşterea mea n-a fost întâmplătoare, că pot fi mai mult decât o 
fiică, prietenă, iubită, soţie şi aşa mai departe. Am simţit că m- 
am născut ca să creez ceva mai mare decât mi-am închipuit şi 
trăit până atunci. A fost revelaţia vieţii. 


Fiecare suferinţă a avut rostul şi sensul ei. Din mine s-a 
născut o adevărată terapie pentru femei. Acum scriu cărţi din 
experienţele şi suferinţele care m-au format ca femeie şi sunt 

recunoscătoare tuturor loviturilor şi durerilor suferite de-a lungul 
vieţii. Fără ele, n-aş fi nimic şi n-aş putea ajuta pe nimeni. Cum 


să nu fiu cea mai fericită femeie de pe Pământ? 


Devino ceea ce numai tu poţi deveni, pentru că, aşa cum 
bine ştii, fiecare devine cea mai bună variantă a sa! 


Pentru că Stilul Tău de femeie e sexy! 
Pentru că sensul în viaţă ţi-l dă Stilul Tău! 
Pentru că Stilul Tău te împlineşte ca femeie! 


Recunoaște-ţi vinovăția şi asumă-ţi responsabilitatea po- 
tenţialului tău nelimitat! 


Fii binecuvântată în alegerile tale, făptură minunată! 

